**Изменено предложение за**

**Междуинституционално споразумение**

**между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление**

Предложение COM(2018) 323 на Комисията се изменя, както следва:

1. в част I.Б точка 11 се заменя със следното:

„*Резерв за солидарност и спешна помощ*

11. Когато Комисията прецени, че трябва да се използват ресурсите от Резерва за солидарност и спешна помощ, тя прави предложение до Европейския парламент и до Съвета за прехвърляне от резерва към съответните бюджетни редове в съответствие с Финансовия регламент.“

1. В част II.А се добавя следната точка 15a:

„15а. Комисията изготвя годишен доклад относно прилагането на Инструмента на Европейския съюз за възстановяване[[1]](#footnote-1) („Европейски инструмент за възстановяване“), който съдържа наличната неповерителна информация за:

- активите и пасивите, произтичащи от операции по получаване и отпускане на заеми, извършени съгласно член 3б от Решението за собствените ресурси[[2]](#footnote-2),

- общия обем на постъпленията, разпределени по програми на Съюза чрез прилагане на Европейския инструмент за възстановяване през предходната година, с разбивки по програми и бюджетни редове,

- приноса на заетите средства за постигането на целите на Европейския инструмент за възстановяване и на конкретните програми на Съюза.“

1. ОВ,... [↑](#footnote-ref-1)
2. ОВ, ... [↑](#footnote-ref-2)